วิเคราะห์ตลาดภาคบ่าย – บล.เอเอสแอล
วิเคราะห์ตลาดภาคบ่าย - บล.เอเอสแอล
22 ธ.ค. 2559

ภาครวมตลาดภาคเช้า
SET Index ปิดภาคเช้า 1,506.91 จุด (-1.66 จุด,-0.11%) กรอบ 1,505-1,510 จุด มูลค่าการซื้อขาย 12,457 ลบ. เรียงลำดับมูลค่าการซื้อขายรายกลุ่มENERG COMM FIN TRANS PROP BANK ICT ตามลำดับ. ตลาดภูมิภาค [Hang Seng -0.88%][KOSPI -0.12%][Nikkei225 -0.37%][ChinaA50 -0.58%][TAIEX -0.93%] [ติดตาม]ตัวเลขประมาณการจีดีพีในไตรมาส 3/59 สหรัฐ 22.30น.
 
สำนักงานสถิตินิวซีแลนด์เปิดเผยว่า GDP ประจำไตรมาส 3/2559 ขยายตัว 1.1%
สำนักงานสถิตินิวซีแลนด์เปิดเผยว่า ผลิตภัณฑ์มวลรวมภายในประเทศ (GDP) ประจำไตรมาส 3/2559 ขยายตัว 1.1% สูงกว่าการขยายตัวในไตรมาสที่ 2/2559 ซึ่งอยู่ที่ 0.7% แม้ภาคการส่งออกจะชะลอตัวลงก็ตาม ทั้งนี้ แม้การขยายตัวของภาคส่งออกจะชะลอตัวลงในไตรมาสที่สาม แต่ปริมาณการส่งออกยังถือว่าสูง ในขณะที่ภาคนำเข้ายังคงขยายตัว ซึ่งเป็นผลจากการสั่งซื้ออากาศยานจำนวนมาก อุตสาหกรรมการบริการยังคงเติบโตอย่างต่อเนื่องเช่นกัน โดยขยายตัว 1.1% ในไตรมาสที่ 3 และมีรายได้หลักมาจากงานบริการด้านธุรกิจ ขนส่ง บริการไปรษณีย์และคลังสินค้า ศิลปะ การพักผ่อนและท่องเที่ยว รวมไปถึงบริการอื่นๆ สำหรับภาคการผลิตนั้นขยายตัวโดยได้รับแรงหนุนจากอุตสาหกรรมอาหาร เครื่องดื่ม และยาสูบ รวมไปถึงการผลิตอุปกรณ์การขนส่ง เครื่องจักร และเครื่องมื่อต่างๆ ด้านภาคการก่อสร้างขยายตัวถึง 2.1% สะท้อนให้เห็นถึงการลงทุนที่เกี่ยวข้องกับการก่อสร้างมากขึ้น และการลงทุนในอาคารที่พักอาศัยอย่างต่อเนื่อง (Source : IQ สำนักข่าวอินโฟเควสท์)
 
IMPACT (+)  SCC PTTEP BAY SCB BBL ADVANC INTUCH GL VGI DELTA EPG TICON LPN SPRC KKP RATCH
IMPACT (-) U AOT CPALL MINT BLA CPF TMB BEM KTB MTLS IVL MAKRO CPN ROBINS BH TOP BJC BIGC
 
แนวโน้มตลาดและหุ้นเทคนิคที่น่าสนใจ
 
SET Index ปิดภาคเช้า 1,506.91 จุด
 
ไม่สามารถยืนเหนือแนวรับ 1,510 จุด
SET index ช่วงเช้ามีแรงขายทำให้หลุดแนวรับ 1,510 จุด สัญญาณ MACD ตัดกันในทางลบ เน้นซื้อเก็งกำไร แนวรับหลักต่อไปที่สำคัญได้แก่ 1,500 จุด แนวต้านระยะสั้นที่ระดับ 1,510 และ 1,520 จุดตามลำดับเป็นแนวต้านระยะกลาง
 
MACO (ราคาปิดภาคเช้า 1.20 บาท)
 
แนวโน้มยืนเหนือแนวรับเป็นสัญญาณบวก
MACO ระยะสั้นมีปริมาณการซื้อขายเพิ่มมากขึ้นพร้อมกับยืนเหนือ แนวรับหลัก 1.17 บาทได้เป็นสัญญาณซื้อไม่ควรต่ำกว่า แนวรับระหว่างวัน 1.20 บาท เสริมด้วย Momentum จาก MACD ที่กำลังตัดขึ้น และ RSI ทำจุดสูงสุด แนวต้าน 1.32 และ 1.41 ตามลำดับ
 
TSE (ราคาปิดภาคเช้า 5.90 บาท)
 
เบรกแนวต้านทำจุด Higher of high
TSE ระยะกลางทำทรง U-Shape พร้อมเบรกแนวต้านหลัก 5.90  บาทได้เป็นสัญญาณซื้อ ระยะสั้นเน้นยืน 5.60 บาทขึ้นไปเท่านั้น แนวต้านหลัก 6.40 และ 6.60 บาทตามลำดับ ทั้งนี้ตัดขาดทุนหากหลุด 5.60 บาทลงมา